钦定古今图书集成/明伦汇编/氏族典/第398卷 > 李廷机
## 钦定古今图书集成/明伦汇编/氏族典/第398卷 > 李廷机

按《明外史李廷机传》：“廷机，字尔张，晋江人，贡入太学，
顺天乡试第一。万历十一年会试，复举第一，以进士
第二授编修，累迁左庶子，直讲经筵，改祭酒，立教以
严为主。迁南京吏部右侍郎，署部事，典京察，无偏私。
召为礼部右侍郎，进左侍郎，遂视部事。廷机遇事有
执，尢廉洁，然颇偏愎。三十五年，以礼部尚书兼东阁”
大学士，入参机务，给事中王元翰攻之。廷机累疏乞
休，杜门数月不出。言者疑其伪，交章力攻。廷机求去，
疏百二十馀上。陛辞，出都待命，乃加太子太保，赐道
里费，乘传归。居四年卒，谥“文节。”